Die leeujagbedryf het vanjaar wêreldwyd opskrifte gehaal ná die Amerikaner, Walter James Palmer, tot groot omstredenheid Cecil die leeu in Zimbabwe geskiet het.
“Ons gaan ook kyk waarheen gaan die oorskot leeus want daar moet gekyk word wat sal die beste vir die mark wees. Sommige van die leeus moet terug parke toe gaan en sommiges moet aan nuwe gebiede voorgestel word om die genepoel te verbeter. Ons het ŉ gesonde getal leeus in die land en danksy ons teelprogramme sit ons nie met ŉ gevaarsituasie nie, maar ons moet kyk na wat met die oorskot leeus gebeur,” verduidelik hy.
“Daar is verskeie moontlikhede wat die oorskot leeus betref. Hulle kan ŉ opvoedkundige doel dien, hulle kan ŉ groot rol in ekotoerisme speel, soos om met leeus te stap en soos genoem kan hulle rondgeskuif word om die genepoel in die land te versterk. Dan kan ons ook natuurlik leeus na lande waar daar ŉ tekort is uitvoer. Dit sal wel behels dat hierdie lande die versekering moet gee dat daar na die leeus gekyk sal word. Ons het dit in die verlede gedoen, maar toe word die diere gestroop.”
Saayman het ook SAPBA se toewyding tot die verbetering van die bedryf asook hul wedywering vir ŉ beter toekoms vir leeus in die land geprys: “Cecil het die bedryf baie seer gemaak. Blood Lions het die bedryf seergemaak. Deur die beroep vir hierdie studie wys dit wel dat die bedryf ernstig is om vrot kolle uit te wis en dit sal tot voordeel van die hele bedryf wees.”